Document ID: 31999D0354

KOMISSION PÄÄTÖS,
tehty 20 päivänä toukokuuta 1999,
tiettyjen jäsenvaltioiden vuodeksi 1999 vahvistamien, yhteiseen kalastuspolitiikkaan sovellettavien valvonta- ja tarkastusjärjestelmien täytäntöönpanosta aiheutuvien menojen hyväksyttävyydestä
(tiedoksiannettu numerolla K(1999) 1324)
(ETA:n kannalta merkityksellinen teksti)
(1999/354/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon yhteisön osallistumisesta jäsenvaltioiden yhteiseen kalastuspolitiikkaan sovellettavan valvontajärjestelmän täytäntöönpanemiseksi hyväksymien tiettyjen kulujen rahoitukseen 8 päivänä joulukuuta 1995 tehdyn neuvoston päätöksen 95/527/EY(1) ja erityisesti sen 6 artiklan,
(1) komissio on saanut Belgialta, Tanskalta, Saksalta, Kreikalta, Espanjalta, Ranskalta, Irlannilta, Italialta, Alankomailta, Portugalilta, Suomelta, Ruotsilta ja Yhdistyneeltä kuningaskunnalta viisivuotisohjelmat, joissa ne määrittävät 1 päivän tammikuuta 1996 ja 31 päivän joulukuuta 2000 välisenä aikana suoritettavat tarkastukset,
(2) Belgia, Tanska, Saksa, Kreikka, Espanja, Italia, Alankomaat, Portugali, Suomi, Ruotsi ja Yhdistynyt kuningaskunta ovat sovitussa määräajassa toimittaneet komissiolle päätöksen 95/527/EY 2 artiklassa tarkoitettuihin vuodeksi 1999 vahvistettuihin menoihin liittyvän yhteisön rahoitusosuutta koskevan hakemuksen,
(3) eräät hakemukset koskevat alusten, lentokoneiden, maakulkuneuvojen, kalastustoiminnan paikantamis- ja rekisteröintijärjestelmien, valvontaa koskevien tietojen rekisteröinti- ja hallintojärjestelmien sekä tiedonsiirtojärjestelmien, mukaan lukien tietotekniset sovellukset ja ohjelmistot, hankintaan tai nykyaikaistamiseen liittyviä investointimenoja,
(4) eräät hakemukset koskevat menoja, jotka aiheutuvat kalastuksen ja siihen liittyvien toimintojen valvonnan laadun ja tehokkuuden parantamiseksi tarkoitetuista erityistoimista,
(5) eräät hakemukset koskevat menoja, joiden tavoitteena on valvontatoimintaan osallistuvien kansallisten virkamiesten koulutus, ja yhteisön osallistumisesta jäsenvaltioiden yhteiseen kalastuspolitiikkaan sovellettavan valvontajärjestelmän täytäntöönpanemiseksi hyväksymien tiettyjen kulujen rahoitukseen tehdyn neuvoston päätöksen 95/527/EY soveltamista koskevista yksityiskohtaisista säännöistä 11 päivänä huhtikuuta 1996 tehdyssä komission päätöksessä 96/286/EY(2) vahvistetaan hyväksyttävien koulutusmenojen määrittämistä koskevat yksityiskohtaiset säännöt,
(6) eräät hakemukset koskevat myös uusien teknologioiden kokeilemista ja niiden käyttöönottoa kalastuksen ja siihen liittyvien toimintojen valvonnan parantamiseksi, ja näin ollen niissä haettua yhteisön rahoitusosuutta voidaan korottaa päätöksen 95/527/EY 3 artiklan 2 kohdan 2 alakohdan mukaisesti; näitä toimia varten varattujen vuotuisten talousarviomäärärahojen asettamien rajoitusten vuoksi on syytä asettaa etusijalle satelliittiseurantajärjestelmään liittyvien investointikustannusten korvaaminen, koska järjestelmä on kalastuksen valvonnan kannalta niin tärkeä,
(7) nämä menot edistävät osaltaan yhteisen kalastuspolitiikan oikeaan soveltamiseen kohdistuvien valvontakeinojen käyttöönottoa,
(8) on syytä vahvistaa säädettyjen menojen hyväksyttävyys, yhteisön rahoitusosuus sekä rahoitusosuuden myöntämisen edellytykset, ja
(9) tässä päätöksessä säädetyt toimenpiteet ovat kalastus- ja vesiviljelyalan hallintokomitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Vuodeksi 1999 vahvistetut, liitteessä I mainitut 107081558 euroa vastaavat menot, jotka aiheutuvat tarkastus- ja valvontalaitteiden hankinnasta tai nykyaikaistamisesta sekä erityistoimista, ovat rahoitusosuuteen hyväksyttäviä päätöksen 95/527/EY edellytysten mukaisesti. Yhteisön rahoitusosuus on 50 prosenttia aiheutuneista hyväksyttävistä menoista liitteessä I mainitun 29611772 euron rajoissa ja jokaiselle jäsenvaltiolle toimitetun teknisen lomakkeen mukaisesti.
2 artikla
1. Vuodeksi 1999 vahvistetut, liitteessä II mainitut 24001438 euroa vastaavat menot, jotka aiheutuvat päätöksen 95/527/EY 3 artiklan 2 kohdassa tarkoitetuista toimenpiteistä ja hankkeista, ovat rahoitusosuuteen hyväksyttäviä korvaukseen päätöksen 95/527/EY edellytysten mukaisesti. Yhteisön rahoitusosuus on 50 prosenttia aiheutuneista hyväksyttävistä menoista liitteessä II mainitun 11258367 euron rajoissa ja jokaiselle jäsenvaltiolle toimitetun teknisen lomakkeen mukaisesti.
Satelliittiseurantajärjestelmien, jäljempänä "VMS", paikantamislaitteiden hankintaan liittyvien menojen osalta rahoitusosuuden laskemisessa huomioon otettava enimmäismäärä on 4000 euroa alusta kohti. Rahoitusosuus on enintään 2000 euroa alusta kohti.
2. Sen estämättä, mitä 1 kohdassa säädetään, yhteisön rahoitusosuus on 100 prosenttia yhteisön kalastusalusten, joissa on oltava neuvoston asetuksen (ETY) N:o 2847/93(3) 3 artiklan 2 kohdan mukaisesti VMS-laitteisto, satelliittiseurantajärjestelmälaitteiden hankkimisesta aiheutuvusta tukikelpoisista kuluista, jotka eivät ole yli 2450 euroa alusta kohti. 2450 euroa ylittävältä osuudelta yhteisön rahoitusosuus on 50 prosenttia.
Kokonaisrahoitusosuus on enintään 3225 euroa alusta kohti.
Sataprosenttisen rahoitusosuuden enimmäismäärä on 6600000 euroa.
3 artikla
1. Tässä direktiivissä tarkoitettuja hyväksyttäviä määriä laskettaessa sovelletaan euron tammikuun 1999 vaihtokurssia.
2. Niiden jäsenvaltioiden, jotka eivät ole mukana talous- ja rahaliiton kolmannessa vaihessa, kansallisissa valuutoissa tehdyt menoilmoitukset ja ennakkomaksupyynnöt muunetaan euroiksi sen kuukauden muuntokurssilla, jolloin ne on vastaanotettu komissiossa.
4 artikla
Tämä päätös on osoitettu Belgian kuningaskunnalle, Tanskan kuningaskunnalle, Saksan liittotasavallalle, Kreikan tasavallalle, Espanjan kuningaskunnalle, Italian tasavallalle, Alankomaiden kuningaskunnalle, Portugalin tasavallalle, Suomen tasavallalle, Ruotsin kuningaskunnalle ja Ison-Britannian ja Pohjois-Irlannin yhdistyneelle kuningaskunnalle.
Tehty Brysselissä 20 päivänä toukokuuta 1999.

Labels: 4
19
5
6
18